شەفەق نیوز/ فەرمانگەی باوەتەیل ئەزیدیەگان لە پارێزگای دهۆک لە هەرێم کوردستان، ئمڕوو جمعە، دەسکردە رسوومەیل وەخاکسپاردن تەرم بابا شێخ سەرۆک ئەنجومەن رووحانی باڵای تایفەگە لە عراق.
بابا شێخ، دوێەشەو پەنجشەممە، دویای خراوبوین رەوش تەندروسیی لە خەسەخانەی هەولێر کۆچ دویایی کرد.
جەعفەر سمو، وەڕێۆبەر فەرمانگەی باوەتەیل ئەزیدیەگان لە دهۆک ئەرا ئاژانس شەفەق نیوز وت: تەرم بابا شێخ سەرۆک ئەنجومەن رووحانی باڵای ئەیزیدیەگان لە عراق، ئمڕوو جمعە، وەخاکسپاردیەێد.
ودیاریکرد ک تەرم بابا شێخ لە ئاوای (بوزا)ی سەروە ناحیەی قۆش لە باکوور شار مووسڵ وەخاکسپاردیەێد،  لە دویای تەوابوین رسوومەیلیگ ئاینی لە پەرستگای لالەش لە قەزای شێخان.
